Ionia — Priene — Sanct. of Athena — mid-190s BC — IvPriene (1906) 47 — IK Iasos 607
Region: Asia Minor — Ionia

τον δημον μητροδωρον σιμον αγελαον πρυτανεων γνωμη επειδη ο δημος ο πριηνεων φιλος ω[ν] και ευνους και ισοπολιτης του δημου εν τε τοις αλλοις φιλανθρωπως χρωμενος διατελει παρακληθεις τε υπο τ[ου] δημου δικαστας αποστειλαι βουλομενος τηι πολει χαριζεσθαι απεστειλεν ανδρας καλους και αγαθους μητροδ[ω]ρον αριστοδημου σιμον λαμπροκλειους αγελαον αγελαου οιτ[ι]νες των δικων τας μεν συνελυσαν προσηκοντως τας δε εδικασαν δικαιως κατα τους νομους δεδοχθαι τηι βουληι και τωι δημωι επηνησθαι μεν τον δημον τον πριηνεων και στεφανωσαι αυτον χρυσωι στεφανωι αρετης ενεκεν και ευνοιας της εις τον δημον επηνησθαι δε και τους δικαστας τους αποσταλεντας υπ αυτων και στεφανωσαι αυτους θαλλου στεφανωι αρετης ενεκεν και δικαιοσυνης της εις τον δημον της δε αναγγελιας επιμεληθηναι τον αγωνοθετην οπως αναγορευθηι εν τωι αγωνι τωι συντελουμενωι τηι αρτεμιδι τηι κινδυαδι ειναι δε αυτους προξενους της πολεως δεδοσθαι δε αυτοις και πολιτειαν και μετουσιαν παντων ων και βαργυλιηται μετεχουσιν τα δε αυτα υπαρχειν και τοις εκγονοις αυτων τον δε επιμηνιον των ταμιων εγδουναι οπως αναγραφηι τα ονοματα αυτων πατροθεν εν στηληι εν ηι και οι αλλοι προξενοι και πολιται εισιν αναγεγραμμενοι ελεσθαι δε και πρεσβευτας δυο οιτινες αφικομενοι εις πριηνην και αποδοντες τοδε το ψηφισμα παρακαλεσουσιν πριηνεις και εις τον λοιπον χρονον την αυτην αιρεσιν εχοντας διαφυλασσειν την υπαρχουσαν εκ παλαιων χρονων φιλιαν τε και ευνοιαν ταις πολεσιν και νυν δε επιμελειαν ποιησασθαι ινα και παρ αυτοις των στεφανων αι αναγγελιαι γενωνται εν τωι θεατρωι τοις διονυσιοις παρακαλειν δε αυτους και τοπον αποδειξαι εν ωι ανατεθησεται η στηλη εν ηι το ψηφισμα εσται αναγεγραμμενον. πρεσβευται ειρεθησαν ουλιαδης απολλοδοτου παναμυης αντιγενου.